CELEX: 62019TN0605
Language: et
Date: 2019-09-09 00:00:00
Title: kohtuasi T-605/19: 9. septembril 2019 esitatud hagi – EP versus komisjon

11.11.2019   
            
            
               ET
            
            
               Euroopa Liidu Teataja
            
            
               C 383/65
            
         
      9. septembril 2019 esitatud hagi – EP versus komisjon
      (kohtuasi T-605/19)
      (2019/C 383/74)
      Kohtumenetluse keel: prantsuse
      
         Pooled
      
      
         Hageja: EP (esindajad: advokaadid S. Orlandi ja T. Martin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada otsus mitte edutada hagejat 2018. aasta edutamise raames palgaastmele AD9;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kaebuse rahuldamata jätmise otsuses ei esitatud piisavalt põhjendusi, eriti kui võtta arvesse asjaolu, et edutamise ühiskomitee soovitas hagejat edutada.
               
            
                  2.
               
               
                  Teine väide, et ametisse nimetav asutus rikkus Euroopa Liidu ametnike personalieeskirjade (edaspidi „personalieeskirjad“) artiklit 45, kuna ta ei viinud läbi kõigi edutamiskõlbulike ametnike teenete võrdlevat hindamist.
               
            
                  3.
               
               
                  Kolmas väide, et vaidlustatud otsuses on igal juhul tehtud ilmseid hindamisvigu, nagu võib järeldada selles esitatud põhjendustest.
               
            
                  4.
               
               
                  Neljas väide, et rikutud on personalieeskirjade artiklit 24b ja II lisa artikli 1 kuuendat lõiku, kuna hagejat karistati töötajate esindajana täidetud ülesannete eest.